Diari Oficial de la Generalitat Valenciana


Sumari del DOGV 3164, del 19-01-1998 (1997/12034)

Expedient número A-DANU-25/1997. Notificació de resolució de desnonament administratiu.
---------------------------------------------------------------------------------------

### Dades del document

Número de DOGV
:   3164

Data del DOGV
:   19-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1997/12796


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-DANU-25/1997. Notificació de resolució de desnonament administratiu. [97/Q12693]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem als interessats que, en l'expedient administratiu de desnonament que s'indica, s'ha dictat la següent resolució:
  
"Resolució de 26 de novembre de 1997, del director general d'Arquitectura i Habitatge, de desnonament administratiu per la no ocupació habitual i permanent.
  
Expedient: A-DANU-25/97.
  
Dades de l'adjudicatari:
  
- Cognoms: Hernández Vidal.
  
- Nom: José L.
  
Dades de l'habitatge:
  
- Codi de l'habitatge: 03/0928/0043.
  
- Adreça: c/ Guarderia, 1, esc. 3, 3, C.
  
- Localitat: Monóver (Alacant).
  
- Règim de cessió: arrendament.
  
Vist l'expedient de desnonament administratiu iniciat pel director d'Administració de Patrimoni de l'Institut Valencià d'Habitatge, SA, fent ús de les facultats conferides per l'article 43.2 de la Llei de la Generalitat Valenciana 6/1993, de 31 de desembre, i de l'escriptura de subapoderament atorgada pel notari de València, el senyor Antonio Soto Bisquer, en data 15 de gener de 1996, al número 94 del seu protocol i inscrita en el Registre Mercantil en data 14 de febrer de 1996, i acta de referència de data 3 de desembre de 1996, contra el titular del habitatge esmentat.
  
Vist que, segons consta en l'expedient instruït, el titular esmentat no destina l'habitatge a domicili habitual i permanent.
  
Vist que l'Institut Valencià d'Habitatge, SA, empresa gestora del patrimoni de promoció pública de la Generalitat Valenciana, ha comprovat, per mitjà dels informes d'Inspecció d'Administració de Patrimoni, i de l'expedient adjunt, la causa de desnonament esmentada, i atés que aquest fet constitueix causa de desnonament administratiu, d'acord amb el que disposa l'article 138 del Decret 2.114/1968, de 24 de juliol, i l'article 30 del Reial Decret 2.960/1976, de 12 de novembre.
  
Vist que, com a conseqüència del que s'ha dit anteriorment, se li va notificar el plec de càrrecs corresponent, en què es feia constar que l'interessat no destina l'habitatge a domicili habitual i permanent, per la qual cosa se'l requeria, d'acord amb els articles 142 i 161 del Decret 2.114/1968, de 24 de juliol, perquè en el termini de 10 dies hàbils formulara les al·legacions i la proposta de proves que considerara escaients per al seu descàrrec.
  
Vist que l'interessat no ha presentat proves ni ha formulat al·legacions que desvirtuen el que s'ha dit abans.
  
Vist que, com a conseqüència d'aquestes actuacions, es va dictar proposta de resolució, en què es proposava la resolució del desnonament, així com se li advertia la possibilitat d'utilitzar i aplicar el règim sancionador i execució forçosa, establit en el Reial Decret 3.148/1978, Decret 2.114/1968 i la Llei de Règim Jurídic de les Administracions Públiques i del Procediment Administratiu Comú. Aquestes actuacions li van ser comunicades perquè en el termini de 10 dies al·legara tot allò que considerara convenient per a la seua defensa. L'interessat no ha presentat proves o al·legacions i si ho ha fet, aquestes no han desvirtuat el que s'ha dit anteriorment.
  
Atés que de les actuacions realitzades resulta suficientment acreditat que l'actual titular incorre en causa legal de desnonament administratiu per aplicació de l'article 138 del Decret 2.114/1968, de 24 de juliol.
  
Atés que el Reglament d'Habitatges de Protecció Oficial i el Reial Decret 2.960/1976 estableixen com a motiu de desnonament administratiu no destinar l'habitatge a domicili habitual i permanent.
  
Atés que en la tramitació d'aquest expedient s'ha complit el procediment indicat en l'article 142 del Reglament d'Habitatges de Protecció Oficial, de 24 de juliol de 1968.
  
Vists els fets, les disposicions esmentades i les de general aplicació, d'acord amb la Proposta de Resolució de data 6 de juny de 1997, la Direcció General d'Arquitectura i Habitatge, en virtut de les competències que li atribueix el Decret 65/1991, de 15 d'abril, resol:
  
Primer
  
Donar per resolt el contracte per la causa legal de no ocupació habitual i permanent respecte de l'habitatge indicat. Tot seguit, s'haurà de procedir al llançament de totes les persones, mobles i estris que pogueren estar ocupant-lo i es requereix els interessats en aquest sentit.
  
Segon
  
Cas que no es complisca el que s'ha dit anteriorment, es procedirà al desallotjament forçós d'aquests, amb l'autorització judicial d'entrada corresponent, per la qual cosa el llançament el farà l'Institut Valencià d'Habitatge, SA, que nomenarà la persona que l'haja de dur a terme, i sol·licitarà, si cal, l'ajuda dels agents d'autoritat.
  
Tercer
  
La Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i la resta de legislació aplicable, fins i tot la via de constrenyiment sobre els seus béns.
  
Quart
  
Contra aquesta resolució, que no posa fi a la via administrativa, s'hi pot interposar un recurs ordinari, davant del conseller d'Obres Públiques, Urbanisme i Transports, en el termini d'un mes, comptador des de l'endemà de la data de recepció d'aquesta notificació."